โบรกฯฟัน SET พรุ่งนี้ทรงตัวหลังขึ้นแรง
บล.ไทยพาณิชย์ มองแนวโน้มการลงทุนในวันพรุ่งนี้ (16 ต.ค.) เชื่อว่าตลาดฯจะทรงตัวหลังจากที่ปรับตัวขึ้นแรงในวันนี้ พร้อมให้แนวรับ 1,415-1,420 จุด ส่วนแนวต้านให้ไว้ที่ 1,430-1,440 จุด
15 ต.ค. 2558

นายเอกภาวิน สุนทราภิชาติ ผู้จัดการฝ่ายกลยุทธ์การลงทุน บล.ไทยพาณิชย์ เปิดเผยถึงตลาดหุ้นไทยวันนี้ (15 ต.ค.) ฟื้นตัวขึ้นแรง เป็นไปในทิศทางเดียวกับตลาดต่างประเทศ ทั้งตลาดหุ้นอื่นในภูมิภาคที่อยู่ในแดนบวกกันราว 1-2% และตลาดในยุโรปที่เทรดในช่วงบ่ายนี้อยู่ในแดนบวกด้วย ภายหลังจากที่มองกันว่าธนาคารกลางสหรัฐ (FED) มีโอกาสน้อยที่จะปรับขึ้นอัตราดอกเบี้ยในปีนี้ โดยคาดว่าจะปรับขึ้นในช่วง เม.ย.59 ส่งผลให้เงินในเอเชียแข็งค่าขึ้นเมื่อเทียบกับเงินดอลลาร์สหรัฐฯที่อ่อนค่าลง
รวมถึงเงินบาทแข็งค่าขึ้นด้วย จึงเป็นปัจจัยกระตุ้นให้มี Flow ไหลเข้ามา นอกจากนี้ ตลาดบ้านเรายังได้แรงหนุนจากหุ้น BAY ที่ปรับตัวขึ้น เนื่องจากดย BAY มีมาร์เก็ตแคปใหญ่ แต่ฟรีโฟลทต่ำ ทำให้ช่วยหนุนดัชนีฯ ให้ปรับตัวเพิ่มขึ้นตาม
แนวโน้มการลงทุนในวันพรุ่งนี้ (16 ต.ค.) เชื่อว่าตลาดฯจะทรงตัวหลังจากที่ปรับตัวขึ้นแรงในวันนี้ พร้อมให้แนวรับ 1,415-1,420 จุด ส่วนแนวต้านให้ไว้ที่ 1,430-1,440 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
KBANK ปิดที่ 189.00 บาท เพิ่มขึ้น 6.00 บาท
JAS ปิดที่ 5.50 บาท เพิ่มขึ้น 0.05 บาท
PTT ปิดที่ 265.00 บาท เพิ่มขึ้น 3.00 บาท
SCI ปิดที่ 7.65 บาท เพิ่มขึ้น 0.65 บาท          
AOT ปิดที่ 300.00 บาท เพิ่มขึ้น 5.00 บาท
 
ที่มา: สำนักข่าวอินโฟเควสท์